  Майя Бывальцева Туннэ, 7-тӥ южтолэзе Удмуртилэн тӧроез Александр Бречалов Ижысь кун эм академиысь студентъёсын пумиськон ортчытэ. «Открытый диалог с Главой Удмуртии» ӵектос улсын таӵе пумиськонъёс южтолэзь пумозь радъяськылозы. Ивортодэтъя «Удмуртия» агентство ужрадысь меӵак возьматон нуэ. Александр Бречаловлэн Ижысь эм академиысь студентъёсын пумиськонэз Тодэ вайытом, нырысетӥез пумиськон Удмурт кун университетын 5-тӥ южтолэзе ортчиз. Дышетсконниысь студентъёс улосвыл кивалтӥсьлы кӧня ке ӵектосъёссэс возьматӥзы, но элькунэз азинтон сярысь юанъёс сётӥзы. 6-тӥ южтолэзе Александр Бречалов Ижысь техникая университетын дышетскисьёсын вераськиз. Егитъёс карысь лулчеберет ӵектосъёс, киберспортэз азинтон, федерал вожвылъяськонъёсы пыриськон, ӧнерчиосты дасян сярысь ужпумъёсты ӝутӥзы. Тегъёс: Ижкар студентъёс Удмуртия ИГМА АлександрБречалов  